Obec Šindliar leží na styku Šarišskej vrchoviny s Braniskom pri sútoku Lačnovského a Kopytovského potoka.
Obec bola založená v roku 1331 dohodou medzi šľachticom Merše zo Svinie s Mikulášom Šindliar /Nicolai Schindler/. Vybudovaná bola na zalesnenom mieste medzi obcou Štefanovce a pohorím Branisko.
Medzi obcami Lipovce a Šindliar sa nachádza množstvo prameňov studených až teplých zemitých kyseliek, ktoré sú od nepamäti zdrojom kvalitnej a nezávadnej vody. V katastri obce Šindliar sú pre voľný odber zachytené tri pramene a to: prameň Sultán, ktorý sa nachádza v parčíku v strede dediny a dva pramene na vyšnom konci bez pomenovania. Každý návštevník obce sa preto môže občerstviť a oddýchnuť si v blízkosti prameňov.
Významnou kultúrno-historickou pamiatkou je zrekonštruovaný kostol sv.Michala archanjela, ktorý má typické prvky gotiky. Predpokladá sa, že jeho časť bola postavená okolo roku 1300. V tomto kostole sa nachádza hlavný oltár. Hnuteľnou pamiatkou je aj gotický zvon z 15.storočia, ktorý je umiestnený vo veži nového kostola.
Kontakt
- https://www.sindliar.sk/
- 082 36 Šindliar, Slovensko
Neexistujú žiadne akcie, pridajte voľajakú.